Presco - Biquipedia, a enziclopedia libre

# Presco

### De Biquipedia

Prunus persica
Prunus persica
Clasificazión zentifica

Dominio: | Eukaryota
Reino: | Plantae
Dibisión: | Magnoliophyta
Clase: | Magnoliopsida
Orden: | Rosales
Familia: | Rosaceae
Chenero: | Prunus
Espezie: | P. persica

Nomenclatura binomial
Prunus persica L.

O presco, presiego u malacatón (Prunus persica) ye o nombre d'a fruita que produz l'árbol denominau presquero, a cual contien una unica y gran simién enzarrada en un cascuello duro. Esta fruita, de pela atierzopelada, poseye una carne amariella u blanquinosa, de sabor dulza que fa un aroma delicau .

Flores de presquero

Os prescos, chunto con as ziresas, zirgüellos y alberches son fruitas de cascuello (drupas). Esta espezie se trestalla en bariedaz que a suya carne se desepara fazilmén d'o cascuello y en atras que se apegan firme a él, como a bariedat clamada pabía. As bariedaz de carne blanca son tipicamén muito dulzas, con poco taste azeto y as más populars de países como China, Chapón y os suyos bezins asiaticos, mientras que as de carne amariella preferidas por os países europeus y norteamericans, poseyen un fundo azeto, que se tasta chunto a la dulzor. A pelarza d'as dos bariedaz tien tonos royiscos.

Espezialmén famosos son os prescos de Calanda

## [Editar] Pabía

Nectarina

A pabía ye una barián d'o presco con pela no pas pilosa, manimenos, perteneix a la mesma espezie. En muitas ocasions esta bariedat naix d'o mesmo árbol d'o presco como un chito mutau que suele empeltrar-se ta creyar una espezie a cautibar. No ye raro que os árbols prequers produzcan de cabo ta cuan bellas pabías y bizebersa. Éstas, igual como os prescos pueden estar de carne blanca o amariella y apegada a lo cascuello u suelta.

A primer referenzia cuaternada d'as pabías nos leba a 1616 en Anglaterra, pero con toda probabilidat abrían estau cultivadas muito antes en Asia zentral.

## [Editar] Cautibo

Os presquers bechetan en una zona prou restrinchida, dau que menestan unas condizions de fredo que as zonas subtropicals no reunen y, de bez, no son guaire resistens; de berano le cal temperaturas altas ta madurar a cullida. Bellas rechions produtoras de prescos d'as más importans son: California, Carolina del Sur, Colorado, ChorChia y rechions güegatizas de Canadá; os países d'a cuenca mediterrania y cualques zonas de China.

A más gran parte d'os presquers que se benden en os berchels son exemplars d'empeltre. Son propensos a una malatía clamada enrebullamiento d'a fuella, causada por un fongo (taphrina deformans), que por un regular no afeuta direutamen a la fruita encara que reduz a cullida, ya que proboca una defoliazión parzial de l'árbol. A fruita ye muito suszeptible a la gomosis, malatía funguica causada por o monilinia fructicola.

### [Editar] Plantación

A exposizión d'esta espezie ha d'estar a pleno sol y con buena ventilación. Esto permite que el aire frío circule durante las noches frías y mantiene la zona fresca en verano. La mejor época para plantarlos es a comienzos de invierno, de esta forma las raíces tienen tiempo de asentarse para poder alimentar la brotación primaveral.

### [Editar] Riego

Cal proporcionar-les augua de contino, incrementando-ne l'aporte un poco antes d'o momento d'a plega. As fruitas con a millor sabor se consiguen cuan os árbols se riegan a lo largo de toda a estación. O riego por goteyo ye a traza ideyal.

### [Editar] Fertilizán

Os presquers tienen altizas necesidaz de nutriens, requerindo más nitrocheno que a mayor parte d'os fruitals. Se puede aplicar un abono NPK con regularidat y un aporte extra de fiemo de corral d'agüerro, dimpués d'a cullida.

## [Editar] Consellos ta una buena cullida

Si se dixan toz os fruitos en l'árbol, éstos serán de poca grandaria y carens de dulzor y sabor. Os fruitos cal aclarar-los cuan han plagau a los 2 cm de diametro, por un regular dos meses dimpués d'a florada. Ye importán tamién aportar riegos extras en condizions secas.

| Se beigan as imachens de Commons sobre Prunus persica.

Retrieved from "http://an.wikipedia.org../../../p/r/e/Presco.html"

Categorías: Rosaceae | Fruitas

##### Views

- Articlo
- Descusión
- Current revision

##### Rechirar

##### Atras luengas

- Català
- Dansk
- Deutsch
- English
- Esperanto
- Español
- Français
- Galego
- עברית
- Magyar
- Bahasa Indonesia
- 日本語
- Nederlands
- ‪Norsk (nynorsk)‬
- Polski
- Português
- Српски / Srpski
- Svenska
- 中文